Diari Oficial de la Generalitat Valenciana


Sumari del DOGV 8362, del 16-08-2018 (2018/7629)

Informació pública de l'aprovació de l'informe ambiental i territorial estratègic de la modificació puntual 3 de l'ordenació detallada de la unitat d'execució 2 del Pla general d'ordenació urbana.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8362

Data del DOGV
:   16-08-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/7629


Data del document
:   24-07-2018

Organisme emissor
:   Ajuntament de Llanera de Ranes

Tipus de document
:   Anunci

Descriptors 

:   * Llanera de Ranes
    * administració local
    * pla d'urbanisme

Informació pública de l'aprovació de l'informe ambiental i territorial estratègic de la modificació puntual 3 de l'ordenació detallada de la unitat d'execució 2 del Pla general d'ordenació urbana. [2018/7629]  
Acord de la Junta de Govern Local de l'Ajuntament de Llanera de Ranes de data 24 de juliol de 2018.  
I. Títol: Modificació puntual 3 de l'ordenació detallada de la unitat d'execució 2 del PGOU de Llanera de Ranes.  
  
II. Promotor: José Luis Alonso Igual, en qualitat d'arquitecte, i en nom i representació d'Inmaculada Enriqueta Alzamora Roselló, amb DNI número 14680440L.  
  
III. Òrgan ambiental: Junta de Govern Local.  
  
IV. Autoritat substantiva: Ple de l'Ajuntament.  
  
V. Número d'expedient: 33/2018.  
Per a la tramitació de la present modificació puntual del Pla general, s'ha tingut en compte la Guia d'Avaluació Ambiental per Òrgan Ambiental Municipal, elaborada per la Direcció General de Medi Natural i Avaluació Ambiental i la Direcció General d'Ordenació del Territori, Urbanisme i Paisatge, amb motiu de tractar-se d'un instrument de planejament que afecta únicament i exclusivament l'ordenació detallada del sòl urbà, i per tant, subsumible en l'article 48.c.1 de la Llei d'Ordenació del Territori, Urbanisme i Paisatge (LOTUP).  
  
  
VI. Documentació presentada:  
El procediment s'ha iniciat amb l'admissió a tràmit per Acord plenari de data 8 de març de 2018 de la documentació presentada per José Luis Alonso Igual, en qualitat d'arquitecte, en nom i representació d'Inmaculada Enriqueta Alzamora Roselló, i que inclou:  
  
- Esborrany del pla.  
- Document inicial estratègic ambiental.  
- Expedient d'integració paisatgística.  
- Informe de viabilitat econòmica.  
La documentació presentada per a la seua avaluació ambiental i territorial estratègica reuneix el contingut referit en l'article 50 de la LOTUP.  
  
VII. Planejament vigent  
En el municipi de Llanera de Ranes és vigent el Pla general d'ordenació urbana (PGOU), amb aprovació definitiva de la Comissió Territorial d'Urbanisme d'11 de març de 2005, que va ser publicat en el Diari Oficial de la Generalitat Valenciana de 7 de març de 2006, i s'aplica des del 28 de març de 2006.  
El vigent PGOU delimita una unitat d'execució, UE 2, en sòl urbà, a fi de resoldre l'existència d'una indústria al costat del nucli urbà. La present modificació puntual proposada afecta exclusivament l'ordenació detallada d'aquesta unitat d'execució, sense que existisca variació substancial en l'aprofitament de la unitat, i manté percentatge de dotacional enfront de parcel·la privada.  
  
VIII. Objecte i justificació  
En la proposta de modificació d'ordenació detallada de la UE-2 no es modifica ni delimitació de la unitat, ni aprofitament tipus, ni superfície privada ni dotacional, tenint en compte l'error material del text de la fitxa de gestió del PGOU advertit en anterior epígraf. Així doncs, la fitxa de gestió és idèntica.  
Es modifiquen tant el traçat com la secció dels vials interiors de la unitat de sòl urbà, i s'acomoden a la realitat de l'edificació i a la racionalitat en l'avaluació econòmica de l'actuació.  
Així, s'elimina el vial situat al sud de la unitat, a causa del desmunt i execució de murs de contenció d'importància, el desenvolupament del qual sens dubte afectaria el sòl no urbanitzable contigu.  
S'elimina també el vial de ronda que delimita el sòl urbà, i se substitueix per una zona d'aparcament-rotonda, generant un fons de sac que permet l'entrada i eixida de camions de tonatge mitjà que donen servei a la indústria. Aquesta zona d'aparcament serveix a més perquè el percentatge de dotacional com a xarxa viària siga idèntic al determinat en el PGOU.  
És important indicar que el servei d'aquesta xarxa viària servirà exclusivament al funcionament adequat de l'única indústria que s'ubica en aquest sòl urbà.  
Per tant, es mantenen les condicions de cessió del vigent PGOU, no s'alteren determinacions estructurals del pla, únicament s'altera l'ordenació detallada de sòl urbà, sent per tant competència municipal la seua avaluació ambiental i final aprovació.  
  
IX. Consultes  
Amb data 3 de maig de 2018 la Junta de Govern Local, en la seua condició d'òrgan ambiental, va acordar sotmetre el document que conté l'esborrany del pla i el document inicial estratègic a consulta d'acord amb l'article 49.1, apartat d, de la LOTUP per un termini mínim de 20 dies hàbils.  
Analitzada la transcendència de la modificació puntual es va remetre sol·licitud d'informe sectorial a:  
- Fernando Cerdá Boix, com a enginyer tècnic municipal.  
- Antonio Sánchez, del Servei de Policia Local.  
- Regidora delegada d'Infraestructures.  
- José M.ª Rupérez Castrillo, arquitecte municipal.  
No es va considerar necessari requerir informes sectorials ni a conselleries competents en territori, paisatge o medi ambient, ni a la Diputació Provincial de València, ja que l'àmbit d'intervenció i modificació es realitza en sòl urbà consolidat sense afecció sectorial de cap tipus. No existeix tampoc cap risc d'inundabilitat.  
Transcorregut el termini de consulta i emissió d'informes sectorials, no s'han rebut informes de caràcter ambiental que puguen alterar la proposta inicial.  
  
X. Identificació i valoració dels efectes sobre el medi ambient  
  
D'acord amb el que estipula l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, prèvia consulta als afectats a què es refereixen els articles 48.d i 51.1 de la LOTUP.  
Amb data 22 de febrer de 2018 es va realitzar un informe tècnic municipal que considera la tramitació simplificada com l'adequada per a la present avaluació.  
No s'afecten terrenys d'interés paisatgístic, ni Xarxa Natura ni espais protegits.  
La modificació se situa en una unitat de sòl urbà amb ús industrial, sòl urbà consolidat, sense transcendència en els límits amb sòl urbanitzable o no urbanitzable del terme.  
El terreny objecte de modificació d'alineacions no es troba dins de zona inundable conforme el vigent PATRICOVA.  
No s'afecten béns ni espais protegits per la Conselleria de Cultura, ni terrenys protegits pel PATFOR forestal, ni l'Estratègia Territorial de la Comunitat Valenciana.  
Realitzat l'anàlisi tècnica de la documentació presentada, i consultada la cartografia temàtica de la Conselleria d'Infraestructures, Territori i Medi Ambient, s'observa que la modificació proposada del Pla general no presenta afeccions sobre el medi ambient.  
  
XI. Consideracions jurídiques  
Primera. L'avaluació ambiental estratègica és l'instrument de prevenció, establit en la Directiva 2001/42/CE, de 27 de juny, del Parlament Europeu i del Consell, per a la integració dels aspectes ambientals en la presa de decisions sobre plans i programes públics. Aquesta directiva es va incorporar al dret intern per mitjà de la Llei 21/2013, de 9 de desembre, d'avaluació ambiental, i al dret autonòmic, per mitjà de la Llei 5/2014, de 25 de juliol, d'ordenació de territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei del sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental.  
La LOTUP estableix en l'article 48 que en l'avaluació ambiental i territorial estratègica de plans i programes participen les persones i institucions següents:  
a) Òrgan promotor: òrgan d'una administració pública, estatal, autonòmica o local, que inicia el procediment per a l'elaboració i adopció d'un pla o programa i, en conseqüència, ha d'integrar els aspectes ambientals i territorials en el seu contingut a través d'un procés d'avaluació ambiental i territorial estratègica.  
Els plans i programes d'iniciativa privada es tramitaran per l'òrgan promotor públic competent.  
b) Òrgan substantiu: òrgan de l'Administració pública que ostenta les competències per a adoptar o aprovar un pla o programa.  
c) Òrgan ambiental i territorial: és l'òrgan autonòmic, dependent de la conselleria competent en matèria d'ordenació del territori i medi ambient, que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o del programa.  
L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjuí de l'assistència i la cooperació de les diputacions provincials d'acord amb la legislació de règim local, en els casos següents:  
  
1. En els instruments de planejament urbanístic que afecten únicament i exclusivament l'ordenació detallada del sòl urbà definida en la present llei.  
[?]  
Segona. A la vista de tot el que antecedeix i considerant que, d'acord amb els criteris de l'annex VIII de la LOTUP, la modificació del pla avaluat no influeix en altres plans o programes, en tant que afecta, únicament, el sòl urbà, podem concloure que és suficient el present informe ambiental i territorial estratègic, a fi de prosseguir la tramitació prevista en els articles 50, 51 i 57 de la LOTUP. Per tot això, és procedent emetre un informe ambiental i territorial estratègic favorable en el procediment de modificació puntual número 3 de l'ordenació detallada de la unitat d'execució 2 del PGOU de Llanera de Ranes, per considerar que no té efectes significatius sobre el medi ambient.  
  
Tercera. Tal com estableix l'article 57 de la LOTUP, després de la comunicació de l'informe ambiental, territorial i estratègic a l'òrgan promotor i a l'òrgan substantiu, se sotmetrà l'expedient a informació pública per un període de 45 dies, i s'asseguraran les mesures mínimes de publicitat exigides per l'article 53.2 de la LOTUP.  
A la vista de tot el que antecedeix, la Junta de Govern Local, per unanimitat dels seus membres, acorda:  
  
Primer  
Emetre informe ambiental i territorial estratègic favorable en el procediment simplificat tramitat per a la modificació puntual número 3 de l'ordenació detallada de la unitat d'execució 2 del PGOU de Llanera de Ranes, per considerar que no té efectes significatius en el medi ambient.  
  
  
Segon  
Publicar el present informe en el Diari Oficial de la Generalitat Valenciana.  
  
Segons estableix l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels seus efectes si, una vegada publicat en el Diari Oficial de la Generalitat Valenciana, no s'haguera aprovat la modificació proposada en el termini màxim de quatre anys des de la seua publicació. En aquest cas, hauria d'iniciar-se novament el procediment d'avaluació ambiental i territorial estratègic.  
  
Tercer  
Comunicar la present resolució al promotor i al Ple de l'Ajuntament, òrgan substantiu, a l'efecte de continuar el procediment d'aprovació de la modificació número 3, de conformitat amb el que estableix l'article 57 de la LOTUP.  
  
Llanera de Ranes, 24 de juliol de 2018.- L'alcalde: A. Vicente Lluch Llorens.